Kruis se kraakvars storie | Netwerk24
Kruis se kraakvars storie
Deur Stephan Joubert 16 April 2019 00:00
Jerusalem was veronderstel om die aardse hoofkwartier van Israel se godsdiens te wees toe Jesus daar aankom. Daar moes God se goedheid duidelik sigbaar wees.
Toe nie! Vandat Jesus op die Sondag net voor Paasfees daar aangeland het, het Hy Hom vasgeloop in dodelike vyandigheid van die leiers. Die talle konflikte het tot 'n doodsvonnis gelei. Dit was nie misdaadsindikate wat Jesus wou stilkry nie, maar die godsdienstige elite.
Maar tog, op die mees ironiese manier denkbaar verander sy kruis in die plek van hoop en vryheid vir miljarde mense deur die eeue heen. Terwyl Jesus daar hang, word die bordjies verhang. Daar ruil Hy plekke met ons. Daar wen lewe. Die kruis vertel 'n kraakvars nuwe storie van lewe wat steeds triomfeer vir elkeen wat daar kom skuiling soek.